เรื่องร้องเรียน (ไม่ระบุ) วันที่ 2023-04-15 05:58:57 — แขวงสีกัน เขตดอนเมือง กรุงเทพมหานคร
เมื่อวานนี้มีประกาศจากหมู่บ้านปิ่นเจริญ 3 ที่ดิฉันอาศัยอยู่ว่า เขตดอนเมืองจะส่งรถมาเก็บสิ่งของขนาดใหญ่ ที่เราไม่สามารถขนไปทิ้งได้ เช่น เฟอร์นิเจอร์ ฯลฯ ในวันเสาร์ที่ 15 เมยดิฉันก็รีบตื่นแต่เช้าขนไม้จำนวนหนึ่งและกระถางต้นไม้ที่แตกชำรุด 3 กระถางออกมากองหน้าบ้าน  ซอย 4 และรอรถมาเก็บ พอได้ยินเสียงรถมาถึงเวลา 10.30 น ก็ออกไปดูปรากฏรถไม่เก็บ ทั้งที่รถก็ยังว่างอยู่ ดิฉันก็วิ่งตามคนงานและรถไป เขาบอกว่าไม่เก็บ เขาจะเก็บแต่เครื่องไฟฟ้า และเฟอร์นิเจอร์ ทั้งที่รถก็ว่างอยู่ อ้าวทำไมไม่บอกมาก่อนว่าไม่เก็บอะไร ดิฉันอายุ 70 แล้ว ที่บ้านก็ไม่มีใครช่วย ต้องแบกขนไม้ออกมา แล้วมาเจอคำพูดของคนงานว่าไม่เอา เอาแต่เครื่องไฟฟ้า เฟอร์นิเจอร์ชิ้นใหญ่ ทั้งที่เครื่องไฟฟ้ามี วัดสวนแก้ว วัดพระบาทน้ำพุ มูลนิธิหลวงตาน้อยเขามาเก็บประจำอยู่แล้ว เขาเอาไปซ่อม ฝึกอาชีพให้คนยากจน มีอาชีพ ขายเป็นรายได้ เป็นการกุศล แล้วกทม เป็นหน่วยงานรัฐ ขรก พนักงานได้เงินเดือน รถขน/น้ำมัน ก็ใช้ภาษีประชาชนซื้อมา แต่ทำไมปฏิเสธที่จะบริการประชาชนผู้เสียภาษี ทำไมคุณไม่ประกาศแต่แรกว่าไม่รับ ฉันอายุ 70 ปีในฐานะผู้เสียภาษี ต้องขนกลับเข้าไปเก็บในบ้านอีกใช่ไหม  งานประเภทนี้ กทม ไม่ควรไปทำซ้ำซ้อนกับองค์กรการกุศลที่เขาทำอยู่แล้ว และถ้ากทม เห็นว่าสิ่งของอย่างอื่นไม่เก็บก็ควรแจ้งให้ทราบให้ชัดเจน และควรยกเลิกหน่วยงานนี้เสียให้เอกชนเขาทำไป จะได้ไม่เปลืองงบประมาณจากภาษีประชาชน